44. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.435.221/8/Ε 5092  της 28 Μαΐου /3 Ιουν. 1980 (ΦΕΚ Β΄  509) Περί πτυχιακών εξετάσεων Ιδιωτικών Σχολικών μονάδων του Νόμ. 576/1977. Έχοντας υπόψη: 1.Τις διατάξεις των άρθρ. 49 (παρ. 1) 65,68 (παρ. 1, 2, 3) του Νόμ. 576/1977. 2.Τις διατάξεις του άρθρ. 1 (παρ. 1) του Ν.Δ. 1097/1942, που κυρώθηκε με την 302/1946 Π.Υ.Σ. (ΦΕΚ 183/1946) όπως συμπληρώθηκε με το άρθρ. 4 του Ν.Δ. 2628/1953. 3.Τις διατάξεις του Ν.Δ. 3973/1959 «περί ενοποιήσεως και συντονισμού της Διοικήσεως της Επαγγ/κής Εκπ/σεως». 4.Τις ισχύουσες διατάξεις περί του τρόπου διεξαγωγής των πτυχιακών εξετάσεων των απολυομένων από τις μέσες ιδιωτικές Σχολές και  5.Το γεγονός ότι δεν εκδόθηκαν ακόμη τα Π.Δ/τα που προβλέπονται από την παρ. 2 άρθρ. 68 του Νόμ. 576/1977, αποφασίζουμε: Καθορίζουμε τον τρόπο διεξαγωγής των εξετάσεων, περιόδου Ιουνίου 1980, για τους απολυομένους μαθητές από τις Ιδιωτικές σχολικές μονάδες του Νόμ. 576/1977, προς απόκτησιν τίτλων ισοδύναμων προς αυτούς που απονέμονται από τις αντίστοιχες δημόσιες σχολικές μονάδες ως ακολούθως: Α.Εξεταζόμενα μαθήματα: α)Για τους απολυομένους από τα Τεχνικά και Επαγγελματικά Λύκεια ως εξεταζόμενα μαθήματα καθορίζονται τα διδασκόμενα στην τελευταία τάξη εκτός από τα μαθήματα :1)Στοιχεία δημοκρατικής οργανώσεως της Πολιτείας, 2)Ξένες Γλώσσες και 3)Φυσική Αγωγή, και  β)Για τους απολυομένους από τις Τεχνικές και Επαγγελματικές Σχολές του (Νόμ. 576/1977), ως εξεταζόμενα μαθήματα καθορίζονται τα διδασκόμενα στην τελευταία τάξη εκτός από τα μαθήματα 1)Ελληνικά, 2)Μαθηματικά, 3)Φυσική, 4) Φυσική Αγωγή, 5)Ξένες Γλώσσες και 5)Στοιχεία Δημοκρατικής Οργανώσεως της Πολιτείας. Β.Για τα λοιπά θέματα έχουν εφαρμογή οι διατάξεις της 74991/1968 Υ.Α. (ΦΕΚ 346 τ.Β΄), (ανωτ. σελ. 444,59). 